**Интеграция на бежанци на пазара на труда в България – възможният отговор за Вашите бизнес нужди?**

**Информационен семинар за работодатели**

**25.03.2019 г., 14:00 ч. – 17:00 ч.
зала Лимакон, бул. Марица 154 А, гр. Пловдив**

От една страна, кризата на пазара на труда и необходимостта от квалифицирани кадри за бизнеса все повече се задълбочава. От друга страна, замисляли ли сте се в динамичното ни ежедневие какво се случва с хилядите бежанци, които потърсиха убежище в страната ни последните години, изоставяйки всичко, което имат и за което са работили в родните си страни? Каква е тяхната съдба в България – готово ли е обществото ни да ги приеме, а ние като работодатели, да им дадем шанс за едно ново начало, като по този начин посрещаме част от нуждите на пазара на труда?

[КАТРО България](http://www.catrobg.com) – австрийска консултантска компания за подбор, обучение и развитие на човешкия потенциал и Представителството на [Върховния комисиариат за Бежанците на ООН](http://www.unhcr.org/bg/) в България обединиха сили, за да дадат отговор и посока по поставените въпроси. Любезно ви ви каним да се присъедините към информационния семинар на тема „*Интеграция на бежанци на пазара на труда в България – възможният отговор за Вашите бизнес нужди?*“

Събитието има за цел да ви запознае с:

* правната рамка и възможностите за субсидирана заетост на бежанци, от които може да се възползвате като работодатели;
* основните стъпки в процеса на подбор и спецификите при наемането на бежанци, базирани на реални казуси от практиката;
* вдъхновяващи примери на две български компании, които благодарение на своята приобщаваща култура, дадоха нов старт на семейство шивачи от Афганистан и машинен инженер от Египет.

Информационният семинар е с вход свободен със задължителна предварителна регистрация. Очакваме вашето потвърждение до **петък, 22.03.2019 г.** на <https://goo.gl/forms/cIrLPOIRzB3YeC4u2>

Официален партньор на събитието е **Тракия Икономическа Зона. Събитието** се финасира с подкрепата на Европейската Комисия в рамките на проекта [**COME IN**](https://welcomingenterprises.eu/).

Екипът на КАТРО България и ВКБООН България

За повече информация: Диана Недкова, d.nedkova@catro.com и +359 876 479 191